2026 Formule Een-seisoen

Die 2026 Formule 1-seisoen is geskeduleer om die 77ste Formule 1-seisoen te wees. "Formule 1", amptelik die "FIA Formule Een Wêreldkampioenskap," is die hoogste klas van motorsport soos gedefinieer deur die Fédération Internationale de l'Automobile (FIA). Die beplande kampioenskap sal uit vier-en-twintig Grands Prix bestaan, wat van Maart tot Desember gehou word.

Die 2026-seisoen sal groot regulasieveranderinge sien, met nuwe motors en enjins. Motors sal met aktiewe aërodinamika en beweegbare vleuels bekendgestel word.

 Algemeen 
Verandering in regulasies
Die voorskrifte vir die enjin, aërodinamika, geometrie en veiligheidsregulasies sal almal vir die 2026-seisoen hersien word.

Tegniese regulasies
Die vyftiende weergawe van die tegniese regulasies vir die 2026-seisoen is op 10 Desember 2025 gepubliseer.

Afmetings en aërodinamika van motors
Op 6 Junie 2024 is die 2026-motorkonsep onthul. Die konsep beskik oor nuwe aktiewe aërodinamika in beide die voor- en agtervlerke. In die konsep is die sleepverminderingstelsel afgeskaf en vervang deur 'n nuwe handmatige enjinmodus. Die wielbasis is verminder van 360 cm tot 340 cm, die breedte is verminder van 200 cm tot 190 cm, en die minimum massa is verminder tot 768 kg. Die breedte van die voor- en agterbande sal onderskeidelik met 2,5 cm en 3,0 cm verminder word. Die vloer sal 'n verminderde grondeffek hê om die probleme wat motors met bons tydens bestuur gehad het, te verlig.

Kragbron
Nuwe krageenheidregulasies sal vir die 2026-seisoen ingestel word. Die nuwe krageenhede sal steeds meer as 1 000 pk (750 kW) produseer, hoewel krag uit verskillende bronne aangewend word. Die enjinregulasies sal die 1.6-liter turbo-aangejaagde V6-binnebrandenjin behou wat sedert 2014 gebruik word. Die MGU-H (Motor Generator Unit - Heat), wat ook sedert 2014 gebruik word, sal egter verbied word, terwyl die krag van die MGU-K (Motor Generator Unit - Kinetic) verhoog sal word van 160 pk (120 kW) tot 470 pk (350 kW).

Die krag van die interne verbrandingsgedeelte van die krageenheid sal afneem van 630 kW tot 400 kW. Die krageenhede sal 'n ten volle volhoubare brandstof gebruik wat deur Formule 1 ontwikkel word. Daar word verwag dat die krageenhede twee keer soveel elektriese energie as voorheen sal herwin.

 Sportregulasies 
Die vierde weergawe van die sportregulasies vir die 2026-seisoen is op 10 Desember 2025 gepubliseer.

Naelren
Hierdie seisoen, soos in 2025, sal die naelren by ses Grands Prix gehou word. Die Chinese, Miami, Kanadese, Britse, Nederlandse en Singapoerse Grands Prix sal die naelren-formaat aanbied. Vir Kanada, Nederland en Singapoer sal dit die eerste keer wees waar 'n naelren plaasvind.

 Hittegevaar 
Indien die amptelike weerdiens voorspel dat die hitte-indeks 30.5°C sal oorskry op enige stadium gedurende die naelren of wedren, of indien die wedrendirekteur so bepaal, kan 'n hittegevaar 24 uur voor die geskeduleerde begin van die naelren of wedren verklaar word. Sodra 'n hittegevaar verklaar is, moet bykomende items om die bestuurder te help afkoel, aangebring word.

 Wegspringrooster 
Die voorlopige wegspringrooster sal nie later nie as twee uur voor die geskeduleerde begin van die formasierondte vir die wedren aangekondig word. In vorige jare was dit vier uur.

 Finansiële regulasies 
Die laaste opgedateerde weergawe van die Finansiële Tegniese Regulasie is op 10 Desember 2025 deur FIA gepubliseer.

 Kalender 
duimnael|280px|Lande wat 'n Grand Prix in 2026 aanbied, word in groen aangedui, vorige gasheerlande word in donkergrys aangedui.
Op 10 Junie 2025 is die kalender amptelik aangekondig. Daar verskyn vier-en-twintig Grands Prix op die kalender.
RondeGrand PrixBaanPlekDatum1GP van Australië Albert Park RenbaanMelbourne8 Maart2GP van China Shanghai Internasionale RenbaanShanghai15 Maart3GP van Japan Suzuka Internasionale RenbaanSuzuka29 Maart4GP van Bahrein Bahrein Internasionale RenbaanSakhir12 April5GP van Saoedi-Arabië Jeddah Corniche CircuitJeddah19 April6GP van Miami Miami International AutodromeMiami Gardens (Florida)3 Mei7GP van Kanada Gilles Villeneuve-renbaanMontreal (Quebec)24 Mei8GP van Monaco Monaco-renbaanMonaco7 Junie9GP van Barcelona-Katalonië Barcelona-Catalunya-renbaanMontmeló14 Junie10GP van Oostenryk Red Bull RingSpielberg28 Junie11GP van Groot-Brittanje Silverstone-renbaanSilverstone5 Julie12GP van België Circuit de Spa-FrancorchampsStavelot19 Julie13GP van Hongarye HungaroringMogyoród26 Julie14GP van Nederland Zandvoort-renbaanZandvoort23 Augustus15GP van Italië Autodromo Nazionale di MonzaMonza6 September16GP van Spanje Circuito de MadringMadrid13 September17GP van Azerbeidjan Bakoe-straatrenbaanBakoe26 September18GP van Singapoer Marinabaai StraatrenbaanSingapore11 Oktober19GP van die Verenigde State Circuit of the AmericasAustin (Texas)25 Oktober20GP van Meksiko-Stad Autódromo Hermanos RodríguezMeksikostad1 November21GP van São Paulo José Carlos Pace-renbaanSão Paulo8 November22GP van Las Vegas Las Vegas StraatrenbaanLas Vegas (Nevada)21 November23GP van Katar Losail Internasionale RenbaanLusail29 November24GP van Aboe Dhabi Yas Marina-renbaanYas6 Desember

 Kalenderwysigings in 2026 
 Die Emilia-Romagna Grand Prix het van die kalender verdwyn omdat die kontrak nie hernu is nie.
 Die Kanadese Grand Prix is op die kalender vervroeg om die doeltreffendheid van vragvervoer te verbeter. Vrag kan nou van Miami Gardens na Montreal vervoer word sonder om eers na Monaco en Montmeló in Europa te reis.
 Die Spaanse Grand Prix sal by die Madring-straatrenbaan in Madrid gehou word in plaas van die Circuit de Barcelona-Catalunya, wat ook 'n ren genaamd die Grand Prix van Barcelona-Katalonië aanbied.
 Die Nederlandse Grand Prix is vir die laaste keer op die kalender en sal vir die eerste keer 'n naelren aanbied.
 Die Azerbeidjanse Grand Prix word met een dag vervroeg weens die land se Herdenkingsviering op 27 September. Op versoek van die organiseerders sal die wedren op Saterdag 26 September gehou word.

 Verwysings 

Kategorie:Formule Een-seisoene